ওয়ান পাঞ্চ ম্যান
ওয়ান পাঞ্চ ম্যান (জাপানি: ワンパンマン, হেপবার্ন: Wanpanman) হল একটি জাপানি সুপারহিরো প্যারোডি ওয়েবকমিক, যেটি ওয়ান ছদ্মনাম ব্যবহার করে একজন রচয়িতা ২০০৯ সালের শুরুর দিকে নির্মাণ করে এবং প্রকাশ করে। সিরিজটি খুব দ্রুত প্রসার লাভ করে এবং ২০১২ সালের জুনে ৭.৯ মিলিয়ন অতিক্রম করে। জাপানি সংক্ষিপ্ত নাম 'ওয়ানপানমান' হলো শিশুদের চরিত্র আনপানমান এর একটি নাটক, 'ওয়ানপান 'হল 'ওয়ানপানচি '(ওয়ান পাঞ্চ) এর সংকোচন। ওয়ান পাঞ্চ ম্যান একজন অত্যন্ত অতিশক্তিশালী সুপারহিরো, যে মন্দের বিরুদ্ধে লড়াইয়ে প্রতিযোগীতার অনুপস্থিতিতে উদাস হয়ে পড়েছে এবং একজন যোগ্য প্রতিদ্বন্দ্বী খুঁজে চলেছে। ইয়ুসুকে মুরাতা কর্তৃক চিত্রিত করা সিরিজটির একটি ডিজিটাল মাঙ্গা পুননির্মাণের প্রকাশ শুরু হয় ২০১২ সালে শুইশার “ইয়াং জাম্প ওয়েব কমিকস” ওয়েব সাইটে। অধ্যায়গুলি নিয়মিতভাবে সংগ্রহ করা হয় এবং তানকোবোন খণ্ডে মুদ্রিত হয়, যা ২ ডিসেম্বর ২০১২ তারিখ পর্যন্ত ১২টি খণ্ডে মুক্তি পায়। ভিজ মিডিয়া তাদের “উইকলি শোনেন জাম্প” ডিজিটাল ম্যাগাজিনে এটির পুননির্মাণের ইংরেজি ধারাবাহিকতা প্রকাশের লাইসেন্স প্রাপ্ত হয়। ম্যাডহাউজ কর্তৃক প্রকাশিত একটি আনিমে টেলিভিশন সিরিজ জাপানে ২০১৫ সালের অক্টোবর এবং ডিসেম্বর মাসের মধ্যে সম্প্রচারিত হয়। এটি ২০১৬ সালের গ্রীষ্মে ইংরেজিতে ডাব করা হয়, এবং এর পরের বছর এটির একটি পরিকল্পিত দ্বিতীয় সিজনের ঘোষণা করা হয়।